APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

(datums skatāms laika zīmogā)



**Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” (turpmāk – pasākums) projektu iesniegumu trešās atlases kārtas nolikums (turpmāk – nolikums)**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 18. februāra noteikumi [Nr. 107](https://likumi.lv/ta/id/358754-eiropas-savienibas-kohezijas-politikas-programmas-2021-2027-gadam-2-2-3-specifiska-atbalsta-merka-uzlabot-dabas-aizsardzibu) “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” projektu iesniegumu trešās un ceturtās atlases kārtas īstenošanas noteikumi” (turpmāk – SAMP MK noteikumi) | |
| Finanšu nosacījumi | Pasākuma trešajai atlases kārtai pieejamais kopējais attiecināmais finansējums ir 18 823 530 *euro*, tai skaitā Eiropas Reģionālās attīstības fonda (turpmāk – ERAF) finansējums 16 000 000 *euro*, nacionālais līdzfinansējums, ko veido valsts budžeta līdzfinansējums, kas nepārsniedz 2 823 530 *euro,* kā arī pašvaldības budžeta vai privātais līdzfinansējums, ja projekta īstenošanā kā sadarbības partneris tiek piesaistīta pašvaldība, tās iestāde, pašvaldības kapitālsabiedrība, fiziska vai juridiska persona saskaņā ar SAMP MK noteikumu 21.1.2., 21.1.3. un 21.1.4. apakšpunktu.  Vienam projekta iesniegumam nav noteikts minimālais attiecināmo izmaksu apmērs.  Maksimālais ERAF finansējums nepārsniedz 85 % no projekta kopējām attiecināmajām izmaksām, vienlaikus ievērojot SAMP MK noteikumu 52. punkta nosacījumus, valsts budžeta līdzfinansējums nepārsniedz – 15 %, bet pašvaldību budžeta vai privātais līdzfinansējums ir vismaz 15 % no projekta kopējām attiecināmām izmaksām.  Izmaksas ir attiecināmas, ja tās ir radušās sākot ar 2024. gada 1. janvāri[[1]](#footnote-2). Projekta darbības nevar būt pabeigtas pirms projekta iesnieguma iesniegšanas Centrālajā finanšu un līgumu aģentūrā (turpmāk – sadarbības iestāde). | |
| Komercdarbības atbalsta veidi | Komercdarbības atbalstu sadarbības partnerim, kurš ir fiziska vai juridiska persona SAMP MK noteikumu ietvaros piešķir saskaņā ar Eiropas Komisijas 2014. gada 17. jūnija Regulas (ES) [651/2014](https://eur-lex.europa.eu/legal-content/LV/TXT/?uri=CELEX:02014R0651-20230701) , ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 45. panta 2. punkta “c” apakšpunkta atbalsts, ja ievēroti SAMP MK noteikumu 49. punkta nosacījumi. | |
| Projektu iesniegumu atlases īstenošanas veids | Ierobežota projektu iesniegumu atlase | |
| Projekta iesnieguma iesniegšanas termiņš | No 2025. gada 20. marta | līdz 2027. gada 30. decembrim |
| Termiņš projekta iesnieguma iesniegšanai priekšizskatīšanā | No 2025. gada 4. aprīļa | Ne vēlāk kā trīs nedēļas pirms katra plānotā projekta iesnieguma iesniegšanas beigu termiņa |

1. Prasības projekta iesniedzējam un sadarbības partnerim
2. Projekta iesniedzējs atbilstoši SAMP MK noteikumu 20.1. apakšpunktam ir Dabas aizsardzības pārvalde (turpmāk – DAP).
3. Atbilstoši SAMP MK noteikumu 21. punktam projekta iesniedzējs, slēdzot rakstisku sadarbības līgumu par pušu pienākumiem, tiesībām un atbildību projekta mērķa un rādītāju sasniegšanā, SAMP MK noteikumu 46. punktā minēto prasību nodrošināšanā, ievērojot normatīvos aktus par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021. – 2027. gada plānošanas periodā, var piesaistīt sadarbības partnerus:
   1. valsts tiešās pārvaldes iestāde, kuras valdījumā vai turējumā ir nekustamais īpašums, kas atrodas *Natura 2000* teritorijā vai tai piegulošā teritorijā un kuras uzdevumos ietilpst *Natura 2000* teritoriju apsaimniekošana, pārvaldība vai aizsardzība;
   2. pašvaldība vai tās iestāde, kuras īpašumā, turējumā vai valdījumā atrodas nekustamais īpašums *Natura* *2000* teritorijā vai tai piegulošā teritorijā un kuras uzdevumos ietilpst *Natura 2000* teritoriju apsaimniekošana, pārvaldība vai aizsardzība;
   3. valsts vai pašvaldības kapitālsabiedrība, kuras īpašumā vai valdījumā ir nekustamais īpašums, kas atrodas *Natura 2000* teritorijā vai tai piegulošā teritorijā, ja kapitālsabiedrībai deleģētajos pārvaldes uzdevumos ietilpst šo īpašumu apsaimniekošana, pārvaldība vai aizsardzība;
   4. fiziska vai juridiska persona, kuras īpašumā, turējumā vai valdījumā ir nekustamais īpašums, kas atrodas *Natura 2000* teritorijā vai tai piegulošā teritorijā.
4. Atbalstāmās darbības un izmaksas
5. Pasākuma trešās atlases kārtas projektu īsteno *Natura 2000* teritoriju tīklā iekļautajās īpaši aizsargājamās dabas teritorijās Latvijā, kurām ir spēkā esošs dabas aizsardzības plāns vai kurās var veikt Eiropas Savienības nozīmes sugu un biotopu aizsardzības darbības atbilstoši spēkā esošam sugu vai biotopu aizsardzības plānam, un tām piegulošas teritorijas.
   1. projektu īstenošanas laikā nepiemēro nolikuma 3. punktā minētās prasības par spēkā esošiem dabas aizsardzības plāniem šādos gadījumos:
      1. ja projekta iesnieguma apstiprināšanas laikā *Natura 2000* teritorijai nav spēkā esoša dabas aizsardzības plāna, bet ir uzsākta jauna dabas aizsardzības plāna izstrāde, projektā var veikt darbības tikai biotopu un sugu dzīvotņu atjaunošanai un labvēlīga aizsardzības stāvokļa nodrošināšanai, neietverot būvniecības darbības, izņemot SAMP MK noteikumu 4.2. punktā un 33.6. un 33.7. apakšpunktos minētās darbības;
      2. ja projekta iesnieguma apstiprināšanas laikā *Natura 2000* teritorijai nav spēkā esoša dabas aizsardzības plāna, bet ir uzsākta jauna dabas aizsardzības plāna izstrāde, projektā var veikt darbības biotopu un sugu dzīvotņu atjaunošanai un labvēlīga aizsardzības stāvokļa nodrošināšanai saskaņā ar būvprojektiem, kuri apstiprināti, pirms iepriekšējais dabas aizsardzības plāns zaudējis spēku un būvprojekti darbību īstenošanas brīdī ir spēkā esoši.
6. Pasākuma trešās atlases kārtas ietvaros ir atbalstāmas darbības, kas noteiktas SAMP MK noteikumu 33. punktā, un tās plāno atbilstoši 4., 32. un 34. punktā noteiktajam.
7. Projekta iesniegumā plāno izmaksas atbilstoši SAMP MK noteikumu 35., 36., 37., 38., 39., 40., 41. un 42. punktiem.
8. Projektu īsteno ne ilgāk kā līdz 2029. gada 31. decembrim atbilstoši SAMP MK noteikumu 43. punktam.
9. Izmaksu plānošanā jāņem vērā:
   1. Finanšu ministrijas 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā”[[2]](#footnote-3);
   2. Finanšu ministrijas 2023. gada 27. februāra metodika Nr. 4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai”[[3]](#footnote-4);
   3. Finanšu ministrijas 2024. gada 2. aprīļa metodika Nr. 4.7. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība”” un Eiropas Savienības kohēzijas politikas programmas 2021.-2027. gadam īstenošanai[[4]](#footnote-5).
10. Projektu iesniegumu noformēšanas un iesniegšanas kārtība
11. Projekta iesniedzējs pasākuma trešās kārtas ietvaros var iesniegt vairākus projektu iesniegumus un vienā projekta iesniegumā var iekļaut darbības vienā vai vairākās *Natura 2000* teritorijās.
12. Atbilstoši SAMP MK noteikumu 25. punktam, ja projekta iesniedzējs trešās atlases kārtas ietvaros plāno iesniegt vairākus projektu iesniegumus, tas nodrošina, ka visi projekti kopā nodrošina trešajai atlases kārtai noteiktos SAMP MK noteikumu 6. punktā minētos iznākuma rādītājus un nepārsniedz SAMP MK noteikumu 13. punktā minēto finansējuma apjomu.
13. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>. Ja nepieciešams labot, anulēt vai piešķirt Projektu portāla e-vides lietotāja tiesības, projekta iesniedzējs iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
14. Projektu portālā aizpilda projekta iesnieguma datu laukus un pievieno šādus dokumentus:
    1. projekta budžeta (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti, izņemot izmaksas, kas tiek segtas, piemērojot izmaksu vienoto likmi un vienas vienības izmaksu likmi. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms), u.c. informāciju;
    2. informācija par projekta īstenošanas teritorijām “Ieguldījumu teritorijas – *Natura 2000* teritorijas, kur plānots veikt darbības (atlases nolikuma 2. pielikums):
       1. izklājlapa “Teritoriju sadalījums” 1. tabula “Informāciju par visām projekta iesniegumā norādītājām ieguldījumu teritorijām”;
       2. izklājlapa “Princips “piesārņotājs maksā”” 2. tabula “Pamatojošā informācija par projekta īstenošanas teritorijām, kas tiek uzskatītas par kūdras ieguves vietām” un tajā minētie obligāti pievienojamie dokumenti, (attiecināms, ja 1. tabulas H kolonnā ievadītas projekta īstenošanas teritorijas, kas tiek uzskatītas par vēsturiskām kūdras ieguves vietām).
    3. līgums par savstarpējo sadarbību projekta īstenošanas laikā, ievērojot Ministru kabineta 2023. gada 13. jūlija noteikumos Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.– 2027. gada plānošanas periodā”[[5]](#footnote-6) noteiktās minimālās prasības par informāciju, kas finansējuma saņēmējam jāiekļauj sadarbības līgumā (attiecināms, ja projektā tiek piesaistīts sadarbības partneris);
    4. izmaksu un ieguvumu analīze atbilstoši nolikuma 3. pielikuma formai (attiecināms, ja projekta kopējās attiecināmās izmaksas ir lielākas par 1 000 000 *euro*);
    5. finanšu analīze atbilstoši nolikuma 4. pielikuma formai (attiecināms, ja projekta kopējās attiecināmās izmaksas ir mazākas par 1 000 000 *euro* (ieskaitot) un projekta iesniegumā ir norādīts un tiek paredzēts, ka projekta dzīves ciklā tiks gūti ieņēmumi);
    6. dokumenti, kas apliecina, ka nekustamais īpašums, kurā tiks veiktas projektā paredzētās darbības, ir projekta iesniedzēja vai sadarbības partnera (ja attiecināms) īpašumā, valdījumā vai turējumā[[6]](#footnote-7) projekta īstenošanas laikā un projekta dzīves cikla laikā;
    7. pašvaldības izsniegtu pierādāmu dokumentālu informāciju par degradētas ekosistēmas degradācijas kritērijiem (attiecināms, ja projekta īstenošanas teritorijā ir degradēta ekosistēma, kas ir (vēsturiski pamesta derīgo izrakteņu ieguves vieta vai invazīvo sugu izplatības teritorija), kas nav arī ES nozīmes biotops vai sugu dzīvotne un par to nav atrodama pierādāma informācija par tās statusu publisko reģistros);
    8. pamatojums zemes iegādes cenai atbilstoši Latvijas Nekustamā īpašuma tirgus statistikai (attiecināms, ja projektā tiek plānota zemes iegāde atbilstoši SAMP MK noteikumu 33.12. apakšpunktam);
    9. deklarācija par komercsabiedrības atbilstību mazajai (sīkajai) vai vidējaikomercsabiedrībai (atlases nolikuma 10. pielikums, attiecināms, ja projektā tiek piesaistīts sadarbības partneris);
    10. sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (atlases nolikuma 6. pielikums, attiecināms, ja projektā tiek piesaistīts sadarbības partneris);
    11. apliecinājums par sadarbības partnera ja tas ir saimnieciskas darbības veicējs projekta īstenošanas teritorijā atbilstoši SAMP MK noteikumu 29. punktam saņemto un plānoto komercdarbības atbalstu (atlases nolikuma 7. pielikums, attiecināms, ja projektā tiek piesaistīts sadarbības partneris);
    12. apliecinājums, ka sadarbības partneris neatbilst grūtībās nonākuša saimnieciskās darbības veicēja pazīmēm (atlases nolikuma 8. pielikums, attiecināms, ja projektā tiek piesaistīts sadarbības partneris);
    13. apliecinājums, ka sadarbības partneris neīstenos SAMP MK noteikumu 49.6., 49.7., 49.8., un 49.9. apakšpunktos minētās darbības (atlases nolikuma 9. pielikums, attiecināms, ja projektā tiek piesaistīts sadarbības partneris);
    14. projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);
    15. citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.
15. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
16. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (nolikuma 1. pielikums).
17. Informācija par aktuālajiem makroekonomiskajiem pieņēmumiem un prognozēm atbilstoši normatīvajiem aktiem publiskās un privātās partnerības jomā, ko projekta iesniedzējs izmanto, sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F>.
18. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
19. Projekta iesniegumā summas norāda *euro* ar precizitāti līdz diviem cipariem aiz komata.
20. Projekta iesniegumu iesniedz līdz projektu iesniegumu iesniegšanas termiņa beigu datumam.
21. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Sadarbības iestāde par to informē projekta iesniedzēju.
22. Projekta iesniedzējam pēc projekta iesnieguma iesniegšanas sadarbības iestādē tiek nosūtīta Projektu portālā automātiski sagatavota elektroniskā pasta vēstule par projekta iesnieguma iesniegšanu.
23. Konsultatīvais atbalsts ierobežotā projektu iesniegumu atlasē
24. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai Projektu portālā, sākot ar 2025. gada 4. aprīli, bet ne vēlāk kā trīs nedēļas pirms katra plānotā projekta iesnieguma iesniegšanas beigu termiņa[[7]](#footnote-8).
25. Ja projekta iesniegums iesniegts priekšizskatīšanai, sadarbības iestāde desmit darbdienu laikā izskata priekšizskatīšanai saņemto projekta iesniegumu un Projektu portāla e-vidē sniedz viedokli par projekta iesniegumā norādītās informācijas atbilstību SAMP MK noteikumu un šī nolikuma prasībām. Ja atlases nolikuma 27. punktā minētā vērtēšanas komisija ir izveidota līdz projekta iesnieguma iesniegšanai priekšizskatīšanā, atbildīgās iestādes un nozares ministrijas pārstāvji, kuri norīkoti darbam vērtēšanas komisijā, var iesaistīties priekšizskatīšanai iesniegtā projekta iesnieguma izskatīšanā. Priekšizskatīšanā sniegtajam vērtēšanas komisijas viedoklim un komentāriem ir rekomendējošs raksturs.
26. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot projektu iesniegumu iesniegšanas termiņa beigu datumu.
27. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 35. punktā noteiktā lēmuma pieņemšanai, sadarbības iestāde Projektu portālā ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
28. Pēc šī nolikuma 23. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu Projektu portālā.
29. Pēc šī nolikuma 23. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 24. punktā noteiktajā kārtībā, komisija vērtē projekta iesniegumu sākotnēji iesniegtās informācijas apjomā.
30. Pēc šī nolikuma 20. punktā noteiktā termiņa beigām un 23. punktā minētajā ziņojumā norādītā termiņa šajā nodaļā noteiktais konsultatīvais atbalsts netiek nodrošināts.
31. Projektu iesniegumu vērtēšanas kārtība
32. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021. – 2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[8]](#footnote-9) 61. pantā noteikto. Vērtēšanas komisijas locekļi projektu iesniegumu vērtēšanā piedalās šādā apjomā:
    1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
    2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
    3. specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā).
33. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
34. Vērtēšanas komisija pēc projektu iesniegumu iesniegšanas vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 8. pielikums) un Projektu portālā aizpildot projekta iesnieguma vērtēšanas veidlapu.
35. Pirms šī nolikuma 29. punktā noteiktās vērtēšanas uzsākšanas komisija pārbauda sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[9]](#footnote-10) noteikto kārtību, un veic sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, projekta iesniegums nav uzskatāms par noraidītu, bet šī nolikuma 32. punktā noteiktajā lēmumā iekļauj nosacījumu izslēgt attiecīgo sadarbības partneri no dalības projektā.
36. Projekta iesnieguma atbilstību projektu vērtēšanas kritērijiem vērtē visi balsstiesīgie sadarbības iestādes pārstāvji, kas ietverti vērtēšanas komisijā, vispirms izvērtējot visus neprecizējamos un pēc tam – precizējamos kritērijus šādā secībā:
    1. vienotie kritēriji;
    2. vienotie izvēles kritēriji;
    3. specifiskie atbilstības kritēriji.
37. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
38. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
39. Nolikuma 33. punktā minētajā gadījumā vērtēšanas komisijas balsstiesīgie locekļi projektam noteikto nosacījumu izpildes izvērtēšanā un kritēriju pārvērtēšanā iesaistās nolikuma 27. punktā noteiktajā apjomā.
40. Lēmuma pieņemšanas un paziņošanas kārtība
41. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
42. Lēmumu sadarbības iestāde pieņem trīs mēnešu laikā pēc projektu iesniegumu iesniegšanas.
43. Pirms nolikuma 35.1. apakšpunktā noteiktā lēmuma pieņemšanas vai 40.1. apakšpunktā noteiktā atzinuma izdošanas sadarbības iestāde atkārtoti pārbauda sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[10]](#footnote-11) noteikto kārtību, un veic sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 40.1. apakšpunktā noteiktā atzinuma izdošanas sadarbības partneris atbilst kādam no minētajos normatīvajos aktos noteiktajiem nosacījumiem, projekta iesniegums nav uzskatāms par noraidītu, bet šī nolikuma 40.1. apakšpunktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
44. Lēmumu par projekta iesnieguma apstiprināšanu sadarbības iestāde pieņem, ja projekta iesniegums atbilst projektu iesniegumu vērtēšanas kritērijiem.
45. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.

Lēmumu par projekta iesnieguma noraidīšanu sadarbības iestāde pieņem, ja projekta iesniedzējs nav uzaicināts iesniegt projekta iesniegumu.

1. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
   1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
   2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
2. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
3. Informāciju par apstiprināto projekta iesniegumu sadarbības iestāde publicē tīmekļa vietnē [www.esfondi.lv](http://www.esfondi.lv).
4. Papildu informācija
5. Jautājumus par projekta iesnieguma sagatavošanu un iesniegšanu lūdzam:
   1. sūtīt uz tīmekļa vietnē <https://www.cfla.gov.lv/lv/2-2-3-3-k-3> norādītās kontaktpersonas elektroniskā pasta adresi vai [*pasts@cfla.gov.lv*](mailto:pasts@cfla.gov.lv) vai,
   2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
6. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
7. Atbildes uz iesūtītajiem jautājumiem tiks nosūtītas elektroniski jautājuma uzdevējam.
8. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz [*vis@cfla.gov.lv*](mailto:vis@cfla.gov.lv) vai zvanot uz 20003306.
9. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-3-3-k-3>.
10. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
11. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no vienošanās par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 50 lapām.
2. pielikums. Ieguldījumu teritorijas – *Natura 2000* teritorijas, kur plānots veikt darbības (*MS Excel* datne).
3. pielikums. Izmaksu un ieguvumu analīzes modelis (*MS Excel* datne).
4. pielikums. Finanšu analīzes aprēķina modelis (*MS Excel* datne).
5. pielikums. Izmaksu un ieguvumu analīzes aprēķinu modeļa un finanšu analīzes ieņēmumu un izdevumu pārbaudei) aprēķinu modeļa aizpildīšanas metodika uz 21 lapas.
6. pielikums. Apliecinājums par sadarbību, ja projekts tiek apstiprināts, un par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām.
7. pielikums.Apliecinājums par sadarbības partnera saņemto un plānoto komercdarbības atbalstu uz 1 lapas.
8. pielikums. Apliecinājums, ka sadarbības partneris saimnieciskās darbības veicējs neatbilst grūtībās nonākuša saimnieciskās darbības veicēja pazīmēm uz 2 lapām.
9. pielikums. Apliecinājums, ka sadarbības partneris neīstenos SAMP MK noteikumu 49.6., 49.7., 49.8., un 49.9. apakšpunktos minētās darbības uz 1 lapas.
10. pielikums. Deklarācija par komercsabiedrības atbilstību mazajai (sīkajai) vai vidējai komercsabiedrībai uz 10 lapām;
11. pielikums. Projektu iesniegumu vērtēšanas kritēriji un to piemērošanas metodika uz 37 lapām.
12. pielikums. Vienošanās par projekta īstenošanu[[11]](#footnote-12) projekts uz 22 lapām.

*A. Rūse, 27027524*

[*andra.ruse@cfla.gov.lv*](mailto:andra.ruse@cfla.gov.lv)

1. Ja tiek piesaistīts SAMP MK noteikumu 29. punktā minētais sadarbības partneris, projekta izmaksas ir attiecināmas sākot ar 2024. gada 1. janvāri atbilstoši Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 6. panta 5. punkta “n” apakšpunktam, kurš nosaka stimulējošās ietekmes izņēmumu. [↑](#footnote-ref-2)
2. Vadlīnijas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda). [↑](#footnote-ref-3)
3. Metodika pieejama [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros). [↑](#footnote-ref-4)
4. Vadlīnijas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai). [↑](#footnote-ref-5)
5. Pieejami <https://likumi.lv/ta/id/343827>. [↑](#footnote-ref-6)
6. [↑](#footnote-ref-7)
7. Nosūtot uzaicinājumu iesniegt projektu iesniegumus, sadarbības iestāde nosaka projekta iesniegumu iesniegšanas un projekta iesniegumu iesniegšanas priekšizskatīšanā termiņu. [↑](#footnote-ref-8)
8. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). Pieejams šeit: <https://eur-lex.europa.eu/legal-content/lv/TXT/?uri=CELEX%3A32024R2509> [↑](#footnote-ref-9)
9. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-10)
10. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-11)
11. *Vienošanās par projekta īstenošanu tiek parakstīta Projektu portālā un netiek noformēta atsevišķa elektroniska dokumenta formā. Nolikuma pielikumā pievienota Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.* [↑](#footnote-ref-12)